**Н А Ц Р Т**

На основу члана 111. и 209. Закона о социјалној заштити ("Службени гласник РС", бр. 24/11 и 117/22 – Одлука УС), члана 21. став 1. тачка 4. и члана 37. став 1.тачка 7 Статута Града Ниша ("Службени лист Града Ниша", бр.88/08, 143/16 и 18/19),

Скупштина Града Ниша, на седници одржаној \_\_\_\_\_\_\_\_\_\_\_\_\_\_ године,

доноси

**О Д Л У К У**

**О ИЗМЕНAМА ОДЛУКЕ О ПРАВИМА ИЗ ОБЛАСТИ СОЦИЈАЛНЕ ЗАШТИТЕ**

**НА ТЕРИТОРИЈИ ГРАДА НИША**

**Члан 1.**

У Одлуци о правима из области социјалне заштите на територији Града Ниша („Службени лист Града Ниша“,бр.101/12, 96/13, 44/14, 118/18, 18/19, 63/19, 92/20, 131/22, 87/23 и 116/23) у члану 4. став 4. мења се и гласи :

„Помоћ у кући из става 2. овог члана пружа Дом здравља Ниш и Центар за социјални рад „Свети Сава“ Ниш, а помоћ у кући из става 3. овог члана пружаће ’’Геронтолошки центар Ниш“''.

**Члан 2.**

У члану 29. став 3, члану 35, члану 43, члану 45, члану 46. став 1, члану 53, члану 64. став 1, члану 75. став 1, члану 77, члану 86. став 1, 2. и 3. и у члану 87. речи „ Градска управа за друштвене делатности “ ,у одговарајућем падежу замењују се речима: „Градска управа Града Ниша надлежна за послове социјалне заштите“ у одговарајућем падежу.

**Члан 3.**

У члану 71. став 3. речи „Градску управу за органе града и грађанска стања„ замењују се речима „Градску управу Града Ниша надлежну за послове грађанских стања“.

**Члан 4.**

Члан 78 мења се и гласи:

„ Градска управа надлежна за послове социјалне заштите,по спроведеном поступку, доставља решење са потребном финансијском документацијом о оствареном праву на накнаду трошкова за вантелесну оплодњу градској управи надлежној за послове финансија.

Уколико се плаћање врши по профактури, градска управа надлежна за послове финансија извршиће пренос средстава на рачун изабране здравствене установе.

Ако је поступак вантелесне оплодње завршен и подносилац захтева извршио плаћање, градска управа надлежна за послове финансија рефундираће средства на текући рачун подносиоца захтева“.

**Члан 5.**

У члану 68. став 2. мења се и гласи:

„Право на делимично ослобађање од плаћања комуналних услуга остварују породице бораца учесника оружаних сукоба деведесетих година на територији града Ниша

-са примањима до висине минималне зараде у износу од 45%

-са примањима од минималне зараде до минималне зараде увећане за 5.000,00 динара у износу од 30%

-са примањима од минималне зараде увећане за 5.000,00 динара до висине износа просечне потрошачке корпе у месецу који претходи месецу у коме се подноси захтев у износу од 5% уколико су ослобођени од плаћања накнаде за испоручену топлотну енергију и накнаде за утрошену воду или изношење смећа“.

**Члан 6.**

Овлашћује се Градска управа надлежна за послове грађанских стања да сачини и објави пречишћен текст Одлуке о правима из области социјалне заштите на територији Града Ниша.

**Члан 7.**

Ова одлука ступа  на снагу осмог дана од дана објављивања у „Службеном листу Града Ниша“.

Број:

У Нишу,\_\_\_\_\_\_\_\_\_2024. године

**СКУПШТИНА  ГРАДА  НИША**

                       **Председник**

**Проф.др Игор Новаковић**

**О  б  р  а  з  л  о  ж  е  њ  е**

Одлуком о правима из области социјалне заштите на територији Града Ниша („Службени лист Града Ниша“, бр.101/12, 96/13, 44/14, 118/18, 18/19, 63/19, 92/20, 131/22, 87/23 и 116/23) дефинисано је право на помоћ у кући која се обезбеђује лицима која услед старости, хроничне болести или инвалидитета имају ограничене физичке и психичке способности да задовоље свакодневне основне личне и животне потребе. Овако дефинисано право подразумева и допремање хране у стан корисника који спадају у ову категорију лица у стању социјалне потребе. На овај начин подиже се на виши ниво активно учешће друштвене заједнице у пружању могућности да наведена лица лакше остваре своје основне животне потребе. Изменама Одлуке ближе се дефинише начин спровођења ове услуге из области социјалне заштите.

Код права на делимично ослобођење од плаћања комуналних услуга које се односи на породице бораца учеснике оружаних сукоба деведесетих година а које су на терорији града Ниша неопходно је извршити усклађивање износа цензуса имајући у виду пораст износа минималне зараде и релевантних статистичких података.

Изменама Одлуке неопходно је извршити и терминолошко усклађивање са новим начином организације Градске управе у односу на важећи у тренутку доношења Одлуке.

Неопходно је, због бројних измена и допуна, приступити изради пречишћеног текста Одлуке о правима из области социјалне заштите на територији Града Ниша .

**ВРШИЛАЦ ДУЖНОСТИ**

**НАЧЕЛНИКА ГРАДСКЕ УПРАВЕ**

**ЗА ДРУШТВЕНЕ ДЕЛАТНОСТИ**

**Миљан Петровић**